সুনীল শেট্টি

সুনীল শেট্টি (জন্ম: সুনীল ভি. শেট্টি; ১১ আগস্ট ১৯৬১) একজন ভারতীয় চলচ্চিত্র অভিনেতা, প্রযোজক, টেলিভিশন ব্যক্তিত্ব ও উদ্যোক্তা। তিনি প্রধানত হিন্দি চলচ্চিত্রে অভিনয় করে থাকেন, পাশাপাশি তাকে তামিল চলচ্চিত্রে দেখা যায়। তিন দশকের কর্মজীবনে তিনি এক শতাধিক চলচ্চিত্রে কাজ করেছেন।

তিনি ধড়কন (২০০০) চলচ্চিত্রে অভিনয়ের জন্য শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার ও শ্রেষ্ঠ পার্শ্ব অভিনেতা বিভাগে জি সিনে পুরস্কার অর্জন করেন। এছাড়া তিনি দিলওয়ালে (১৯৯৪), বর্ডার ও রিফিউজি (২০০০) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেছেন।

তিনি প্রযোজনা কোম্পানি পপকর্ন এন্টারটেইনমেন্ট প্রাইভেট লিমিটেডের প্রতিষ্ঠাতা। তিনি পপকর্ন মোশন পিকচার্সের ব্যানারে খেল (২০০৩), রখ্‌ত (২০০৪) ও ভাগম ভাগ (২০০৬) চলচ্চিত্র নির্মাণ করেছেন।

পেশা 
সুনীল শেট্টি অভিনীত প্রথম চলচ্চিত্র ছিলো বলবান (১৯৯২) যেটিতে তিনি দিব্যা ভারতীর বিপরীতে অভিনয় করেছিলেন। চলচ্চিত্রটি মোটামুটি দর্শপ্রিয়তা পেয়েছিলো এবং সুনীল এই চলচ্চিত্রের মাধ্যমে একজন একশন হিরোর পরিচিতি পেয়ে গিয়েছিলেন ছোটোখাটোভাবে। এরপর তিনি বেশকয়েকটি গুরুত্বপূর্ণ চলচ্চিত্রে কাজ করার সুযোগ পান যেমনঃ দিলওয়ালে (১৯৯৪), অন্ত (১৯৯৪), মহড়া (১৯৯৪), গোপী কিষাণ (১৯৯৪), কৃষ্ণ (১৯৯৬), সাপুত (১৯৯৬), রক্ষক (১৯৯৬), বর্ডার (১৯৯৭), ভাই (১৯৯৭), হেরা ফেরি (২০০০), ধড়কন (২০০০) ইয়ে তেরা ঘর ইয়ে মেরা ঘর (২০০১), ম্যায় হুঁ না (২০০৪) এবং রেড এলার্টঃ দ্যা ওয়ার উইদিন (২০১০). ২০০৫ সালে তিনি তার ইংরজি নামের বানানে পরিবর্তন আনেন 'আই' এর পরে 'ই' এনে।

নব্বইয়ের দশক জুড়ে সুনীল মারপিটধর্মী চলচ্চিত্রে অভিনয় করতেন, তবে দশকটির শেষের দিকে নায়কের ভূমিকায় অবতীর্ণ হন। ২০০০-এর দশকের শুরুর দিকে সুনীল পুরোদস্তুর নায়ক হয়ে গিয়েছিলেন। ২০০১ সালের পিয়ার ইশক অর মহাব্বাত ছিলো দারুণ রোমান্টিক চলচ্চিত্র; এটাতে তিনি ইশা কোপিকর এবং অর্জুন রামপাল।

ধড়কন চলচ্চিত্রে খল অভিনেতা হিসেবে ভালো অভিনয় করার জন্য সুনীল ফিল্মফেয়ার পুরস্কার জিতেছিলেন। সুনীল তিনটি চলচ্চিত্র নিজেই প্রযোজনা করে অভিনয় করেছিলেন, এগুলো হলো খেল, রক্ত এবং 'ভাগম ভাগ।

 চলচ্চিত্রের বাইরের কর্মকাণ্ড 
 টেলিভিশন 
সাহারা ওয়ান টিভিতে সুনীল বিগেস্ট লুজার জিতেগার সঞ্চালক ছিলেন. এছাড়াও & টিভি তেও তিনি উপস্থাপক ছিলেন।

 রেস্টুরেন্ট 
মুম্বাইতে সুনীলের ভালো রেস্টুরেন্ট ব্যবসা রয়েছে. মুম্বাইতে তিনি বার এবং ক্লাবের ব্যবসাও করেন. একজন ব্যবসাসফল মানুষ হিসেবে সুনীল মুম্বাইতে পরিচিত.

 সেলিব্রিটি ক্রিকেট লীগ 
সেলিব্রিটি ক্রিকেট লীগে সুনীল মুম্বাই হিরোজে ক্যাপ্টেন হিসেবে কাজ করেছেন.

 শ্রীলঙ্কাতে পুরস্কার বিতরণী অনুষ্ঠানে 
২০১৪ এবং ২০১৬ বলিউডের আইফা পুরস্কার বিতরণী অনুষ্ঠানে সুনীল ছিলেন প্রধান সঞ্চালক, তার সঙ্গে ছিলেন অনিল কাপুর, বিপাশা বসু এবং নেহা ধুপিয়া।

 ব্যক্তিগত জীবন 
সুনীল একটি তেলেগুভাষী পরিবারে জন্মেছিলেন, ১৯৬১ সালের ১১ই আগস্টে ম্যাঙ্গালোরে।

তার স্ত্রীর নাম হচ্ছে মানা শেট্টি, তাদের দুই সন্তান, একজন অভিনেত্রী আথিয়া শেট্টি (জন্মঃ ১৯৯২) এবং অহন (পেশাঃ অজানা) (১৯৯৬). ২০১৫ সালে আথিয়া আদিত্য পাঞ্চোলির ছেলে সূর্য পাঞ্চোলির সঙ্গে হিরোতে অভিনয় করেছিলেন।

সুনীলের স্ত্রী মানা'র একটি এনজিও রয়েছে যেটি গরীব মানুষদের জন্য কাজ করে. সুনিল মুষ্টিযুদ্ধে একজন ভালো পারদর্শী। তার স্ত্রীর অনেক বিপণী বিতানে কাপড়ের দোকান এবং খাবারের দোকান আছে।

পরিচালক সাজিদ নাদিয়াদওয়ালা সুনীলের ছেলে অহনকে চলচ্চিত্রে নেবেন বলে জানিয়েছেন.

 পুরস্কারসমূহ 
বিজয়ী
 ২০০১: ধড়কন চলচ্চিত্রের জন্য শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার
 ২০০১: ধড়কন চলচ্চিত্রের জন্য শ্রেষ্ঠ পার্শ অভিনেতা জি সিনে পুরস্কার 
 ২০০৫: ম্যায় হুঁ না'' এর জন্য গিফা পুরস্কার
 ২০০৫: কারীনা কাপুর এবং শচীন টেন্ডুলকার এর সঙ্গে রাজীব গান্ধী পুরস্কার
 ২০০৮: রেড এলার্ট চলচ্চিত্রের জন্য এসআইএফএফ পুরস্কার
 ২০১১: স্টারডাস্ট পুরস্কার

মনোনয়ন
 ১৯৯৫: দিলওয়ালে (১৯৯৪) এর জন্য শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার
 ১৯৯৮: বর্ডার (১৯৯৭) এর জন্য শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার
 ১৯৯৮: বর্ডার (১৯৯৭) এর জন্য স্ক্রিন পুরস্কার
 ২০০১: রেফিউজি চলচ্চিত্রের জন্য শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার
 ২০০১: রেফিউজির জন্য আইফা পুরস্কার
 ২০০১: ধড়কনের জন্য আইফা পুরস্কার
 ২০০৪: কেয়ামতঃ সিটি আন্ডার থ্রেট চলচ্চিত্রের জন্য আইফা পুরস্কার
 ২০০৪: ম্যায় হুঁ না এর জন্য শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার
 ২০০৫: ম্যায় হু না এর জন্য আইফা

চলচ্চিত্র

প্রযোজক

তথ্যসূত্র

বহিঃসংযোগ 

১৯৬১-এ জন্ম
জীবিত ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
কর্নাটকের চলচ্চিত্র প্রযোজক
দক্ষিণ কন্নড় জেলার বাসিন্দা
কন্নড় টেলিভিশনের অভিনেতা
তুলু ব্যক্তি
ভারতীয় টেলিভিশন অভিনেতা
ভারতীয় টেলিভিশন উপস্থাপক
ভারতীয় কৌতুকাভিনেতা
ভারতীয় চলচ্চিত্র অভিনেতা
ভারতীয় হিন্দু
ম্যাঙ্গালোরীয়
হিন্দি চলচ্চিত্র অভিনেতা
কর্নাটকের অভিনেতা
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ পার্শ্ব অভিনেতা বিভাগে জি সিনে পুরস্কার বিজয়ী